**Вучэбныя заняткі па курсу чалавек і свет 1 клас**

**Тэма : Змены ў нежывой прыродзе восенню. Залатая восень**

*Падрыхтавала настаўнік Дзяржаўнай установы адукацыі “Старалядненская яслі-сад – базавая школа Лепельскага раёна” Ірына Аляксандраўна Стрыжнёва*

**Мэта:** фарміраваць уяўленне пра змены ў нежывой прыродзе восенню і іх прычыны; ствараць умовы для замацавання паняццяў “жывая прырода”, “нежывая прырода”; садзейнічаць развіццю інтарэсу да пазнання навакольнага свету; садзейнічаць развіццю ўменняў параўноўваць аб’екты прыроды, устанаўліваць прычынна-выніковыя сувязі ў прыродзе.

**Абсталяванне:** м/ф “Як утвараецца дождж?”, .мультымедыйная прэзентацыя “Туман”, сігнальныя карткі, малюнкі з выявамі лета і восені, 2 макеты сонейка.

**Ход ўрока:**

**І – Арганізацыйны момант**

- Прывітанне ўсім! Сёння на ўроку нас чакае многа цікавых адкрыццяў. Будзьце актыўнымі, уважлівымі – і ўсё ў вас атрымаецца!

**ІІ – Актуалізацыя ведаў**

-На якія дзве групы можна падзяліць усе прадметы, што нас акружаюць? (тое, што створана рукамі чалавека; прырода)

**Гульня “Прырода і прадметы, створаныя чалавекам”**

Калі называюцца прыродныя аб’екты, то заміраем. “Увага! У прыродзе сябе трэба паводзіць асцярожна, каб ёй не нашкодзіць”. Калі прадметы, створаныя рукамі чалавека – падскокваем на месцы.

***Словы для выкарыстання:*** *самалёт, бяроза, вясёлка, дом, машына, мышка, пчала, сонца, кніга, вада, рамонак, чалавек.*

**ІІІ – Мэтавая ўстаноўка**

- На ўроках “Чалвек і свет” мы будзем размаўляць больш пра прыроду, назіраць за надвор’ем і змяненнямі ў жыцці раслін, жывёл і чалавека. Пачнём з назіраннем за той парой года, якая ў нас зараз.

**ІV – Работа па тэме ўрока**

**1.Гутарка па назіраннях за надвор’ем і прыродай**

Дзеці разам з настаўнікам падыходзяць да вокнаў і вядуць назіраннне за прыродай.

- Якая зараз пара года?

-Успомніце, як называюцца асеннія месяцы.

- Апішам надвор’е сённяшняга дня. Калі вы ішлі ў школу, то якое ў вас было адчуванне наконт тэмпературы паветра: горача? цёпла? халаднавата? вельмі халодна?

- Які вецер: моцны? слабы? зусім няма?

- Вецер гладзіў шчочкі ці прымушаў хавацца і ўхутвацца ў шалік?

- Як свеціць сонца? Якое яно?

-Якога колеру неба?

Падводзіць дзяцей да высновы, што тэмпература паветра халаднейшая, чым летам, сонца не так горача грэе, вецер можа быць халодным, калючым, неба блакітнае пры сонечным надвор’і і шэрае пры пахмурным.

- Вецер, сонейка, неба – жывая ці нежывая прырода?

- Якія прыкметы жывой прыроды вы ведаеце?

- Назавіце аб’еты жывой прыроды за вакном.

-Якога колеру лісце на дрэвах?

- Чаму гэты перыяд восені называюць “Залатая восень?”

- Якія пачуцці выклікае восеньская прырода?

Дзеці садзяцца за парты.

**2.Работа з падручнікам. Высвятленне прычыны сезонных змяненняў у прародзе восенню.**

-Калі мы паназіралі за асеннімі змяненнямі ў прыродзе за акном, то з лёгкасцю выканаем заданні падручніка. С.10

На чкім з малюнкаў адлюстравана восень?

- Што змянілася з надыходам восені ў нежывой прыродзе? (сонца, вада, паветра)

-Як вы лічыце, чаму восенню становіцца халадней?

Пасля адказаў дзяцей настаўнік расказвае казку “Сонейка”, суправаджаючы расказ схематычным малюнкам.

**Сонейка**

*Жыло-было сонейка. Усё лета яно кожную раніцу высока-высока падымалася ў неба, свяціла доўга-доўга і грэла зямлю. Было вельмі цёпла ад высокага сонейка.*

*Але сонейка паступова пачало стамляцца. Яму не хапала сілы высока падымацца ў неба, таму яно стала хадзіць ніжэй і грэць зямлю менш. На Зямлі стала халадней. Дні паменшылі. Паступова астывала паветра, вада. Прыйшла восень.*

- Дык ад чаго залежыць надыход восені і пахаладанне надвор’я? (ад сонейка)

**Фізкультхвілінка**

Дзеці прысядаюць – паказваюць, як сонейка ходзіць па небе восенню; устаюць і падымаюць рукі ўгору – паказваюць, як сонейка ходзіць летам. Настаўнік дае каманды “лета”, “восень”. Дзеці выконваюць адпаведныя рухі.

**3.Складанне звязнага апавядання пра змены ў прыродзе**

-Што змяняецца ў нежывой прыродзе з надыходам восені?

Вучні па чарзе адказваюць на гэтае пытанне прымяніма да кожнага з аб’ектаў: сонца, паветра, вада, дзень і ноч, неба. Потым адзін з вучнў вусна паўтарае ўсе адказы запар ў выглядзе звязнага апавядання.

**4.Знаёмства з атмасфернымі з’явамі ў прыродзе**

Падручнік. С.11

-Якія ападкі бываюць восенню? (адказ на пытанне з апорай на малюнкі)

- Пакладзіце зялёныя кружочкі разам з адпаведнымі малюнкамі.

- Ці бываюць летам дажджы?

-Тады чым восеньскія дажджы адрозніваюцца ад летніх?

-Чаму ідзе дождж? Адкуль ён бярэцца?

Пасля адказаў дзяцей настаўнік дэманструе ***м/ф “Адкуль бярэцца дождж” https://www.youtube.com/watch?v=InX\_57Ova6A.***

Пасля прагляду вучні яшчэ раз разам з настаўнікам паўтараюць як утвараецца дождж.

**Фізкультхвіліна “Дожджык”**

- Восенню акрамя дажджу ў нежывой прыродзе часта бывае такая з’ява, як туман.

Прагляд ***мультымедыйнай прэзентацыі “Туман”***. Адказ на пытанні.

|  |  |  |
| --- | --- | --- |
|  |  |  |
| Слайд 1 | Слайд 2 | Слайд 3 |
|  |  |  |
| Слайд 4 | Слайд 5 | Слайд 6 |

Пасля прагляду прэзентацыі настаўнік таксама праводзіць невялікую гутарку “Небяспека на дарогах у час туману”.

**V – Вынік урока. Праверка ведаў**

**Гульня “Так” ці “Не”**

Адказы дзеці даюць з дапамогай сігнальных картак. Зялёная – так, чырвоная – не.

- На змену лету прыходзіць восень.

- Восень прыходзіць, таму што ападаюць лісты на дрэвах.

- Восень прыходзіць, таму што сонца пачынае хадзіць ніжэй на небе.

- Восенню можна купацца.

- Восенню нельга купацца, таму што вада становіцца халаднейшай.

- Восенню часта бывае туман.

- Восенню ідуць цёплыя дажджы.

- Восенню выпадае многа халодных жаджоў.

-Малайцы, бачу, вы добра сёння папрацавалі. Што для сябе новага кожны з вас даведаўся на ўроку?